**Aftale om benyttelse af hjulafdrejningsanlæg**

mellem

DSB

**og**

[Operatørens navn]

DSB aftalereference (CLM): xxxx

Indholdsfortegnelse

[1. Aftalens formål 3](#_Toc161038327)

[2. Aftaleperioden 3](#_Toc161038328)

[3. Ydelserne 4](#_Toc161038329)

[4. Bilag 4](#_Toc161038330)

[5. Procesbeskrivelse 4](#_Toc161038331)

[6. Ansvar for Materiellet 5](#_Toc161038332)

[7. Operatørens manglende afhentning 5](#_Toc161038333)

[8. Renovering og nedbrud 6](#_Toc161038334)

[9. Prisforhold og betalingsbetingelser 6](#_Toc161038335)

[10. Mangler og reklamation 6](#_Toc161038336)

[11. Overvågning og inspektion 7](#_Toc161038337)

[12. Erstatningsansvar 7](#_Toc161038338)

[13. Ophævelse 7](#_Toc161038339)

[14. Fortrolighed 8](#_Toc161038340)

[15. Kontaktpersoner og meddelelser 8](#_Toc161038341)

[16. Ændring af Aftalen 8](#_Toc161038342)

[17. Force Majeure 8](#_Toc161038343)

[18. Overdragelse af rettigheder 9](#_Toc161038344)

[19. Gyldighed 9](#_Toc161038345)

[20. Tvister og lovvalg 9](#_Toc161038346)

[21. Underskrifter 9](#_Toc161038347)

**Benyttelsesaftale om hjulafdrejningsanlæg**

Denne benyttelsesaftale (**"Aftalen"**) er indgået mellem:

DSB

Telegade 2

2630 Taastrup

Danmark

CVR nr.: 25 05 00 53

**(”DSB”)**

og

XXXXXXXX

XXXXXXXXX

DK-XXXX XXXX   
Danmark

CVR nr.: XXXXXXXX

(**“Operatøren”**).

DSB og Operatøren kaldes hver for sig ”**Part**” og samlet ”**Parterne**”.

# Aftalens formål

## I denne Aftale fastlægges vilkårene for DSB’s udførsel af hjulafdrejning, bremseskiveafdrejning og justering af bremsetøj (”**Ydelserne**”) på Operatørens tog (”**Materiellet**”).

## Det bemærkes at det er en forudsætning for benyttelse af DSB’s hjulafdrejningsanlæg at der mellem Parterne er indgået en Adgangskontrakt som regulerer adgangen til DSB’s sporområder. Information om Adgangskontrakten samt skabelon hertil findes på DSB’s hjemmeside[[1]](#footnote-1) sammen med servicefacilitetsbeskrivelsen.

# Aftaleperioden

## Aftalen er gældende fra det tidspunkt, hvor Parterne har underskrevet nærværende Aftale og udfærdiget dennes tilhørende bilag og indtil den [DD.MM.ÅÅÅÅ - max 3 år] (”Aftaleperioden”).

## Hvis ny eller ændret lovgivning eller bekendtgørelser gør det nødvendigt, kan DSB kræve at Aftalen genforhandles på de berørte områder.

## Operatøren kan opsige Aftalen helt eller delvist med et skriftligt varsel på 6 (seks) måneder. I hele Aftaleperioden er Aftalen uopsigelig for DSB.

# Ydelserne

## Operatøren kan få udført Ydelserne på DSB’s hjulafdrejningsanlæg (også kaldet drejebænk) på [Depotvej, Sonnesgade og Otto Busses Vej].

## Aftalen pålægger ikke Operatøren en forpligtelse til at aftage Ydelser i et bestemt omfang.

## Forhold omkring ansvar ved rangering til de forskellige værksteder er præciseret i Adgangskontrakten.

## DSB’s udførelse af Ydelserne vil foregå i henhold til processen beskrevet i pkt. 5 og **Bilag 1** og **Bilag 2** fremsendt af Operatøren.

## Som en del af Ydelsen skal DSB desuden:

## Udarbejde en drejerapport med angivelse af drejet hjulmål samt angivelse af profil.

## Angive data for evt. udført bremseskiveafdrejning og hjulafdrejning samt sikre overholdelse af tolerancer og krav fra Operatøren ved udfyldelse af drejeskema afhængig af litra type, jf. **Bilag A**.

## I tilfælde af bremsetøjsindstilling skal DSB udføre indstillingen i henhold til instruktionskrav fra Operatøren.

## DSB opdaterer hjuldiameteren i de relevante systemer anvist af Operatøren i **Bilag A** (f.eks. havarilog og ATC/ETCS).

## Når DSB har udført indstillingen, skal Operatøren bekræfte at opgaven er udført ved at underskrive nederst på Bestillingssedlen, jf. **Bilag A**.

## DSB indestår for at det personale som udfører Ydelserne, har de rette kompetencer og opfylder relevante uddannelseskrav.

# Bilag

## Nedenstående bilag udgør en integreret del af Aftalen:

## **Bilag 1** – Operatørens Materiel og specifikationer (Leveres af Operatøren)

## **Bilag 2** – Operatørens krav til hjulprofiler og evt. skabeloner (Leveres af Operatøren

## **Bilag 3** – Code of Conduct

* **Bilag 4** – Servicefacilitetsbeskrivelse
* **Bilag A** – Bestillingsseddel

# Procesbeskrivelse

## For at Operatørens bestilling af Ydelsen og DSB’s udførelse af denne foregår optimalt, skal følgende procedure følges ved hvert enkelt Materiel.

## Operatøren skal skriftligt bestille Ydelsen via bestillingssedlen, jf. **Bilag A,** hos DSB’s Kontaktperson per e-mail, jf. punkt 15.

## Udover udfyldelse af **Bilag A**, skal Operatøren angive de ønskede datoer for udførsel samt lokation.

## Efter modtagelse af bestillingen, fremsender DSB via e-mail, jf. punkt 15, en ordrebekræftelse med angivelse af de datoer for Operatørens levering af Materiellet (”**Tilrådighedsstillelse”**), der er acceptable for DSB. Såfremt ingen af de ønskede datoer er acceptable, vil DSB kontakte Operatøren med henblik på at aftale passende dato og tidspunkt for Tilrådighedsstillelsen og DSB’s udførelse af Ydelsen.

## Sker Tilrådighedsstillelse senere end aftalt, er DSB berettiget til at udskyde tilbagelevering af Materiellet (”**Tilbagelevering**”) med den tid, som forsinkelsen varer, eller længere, i betragtning af DSB’s øvrige produktionsplanlægning.

## Operatøren kan vederlagsfrit afbestille eller udskyde Tilrådighedsstillelsen efter aftale såfremt dette sker med skriftligt varsel mindst 3 (tre) arbejdsdage[[2]](#footnote-2) før planlagt Tilrådighedsstillelse. Udskydelse kan dog kun ske med respekt af DSB’s øvrige produktionsplanlægning. Sker afbestilling eller udskydelse ikke i rette tid, er DSB berettiget til at opkræve bod svarende til 7,5 håndværkertimer multipliceret med gældende benyttelsespris, jf. pkt. 9.1.

## Såfremt DSB finder væsentlige fejl i Materiellets hjulskiver, som forhindrer DSB i at udføre Ydelsen som forudsat, skal DSB hurtigst muligt kontakte Operatørens Kontaktperson med henblik på at finde en løsning. Operatøren påtager sig altid at samarbejde med DSB.

## Såfremt DSB konstaterer at hjulene ikke kan afdrejes yderligere, skal DSB uden ugrundet ophold give Operatøren meddelelse herom. Operatøren skal efter modtagelsen af denne meddelelse uden ugrundet ophold meddele DSB, hvad der skal ske med Materiellet og hvornår Operatøren afhenter Materiellet eller eventuelt hvortil Materiellet skal flyttes. I tilfælde af, at DSB skal flytte Materiellet, sker dette for Operatørens regning.

# Ansvar for Materiellet

## Operatøren bærer risikoen indtil Tilrådighedsstillelsen. Såfremt der benyttes lods, overgår risikoen til DSB i det øjeblik lodsen tager kontrol over Materiellet. Operatøren bærer dog ansvaret, såfremt der handles imod lodsens anvisninger.

## DSB bærer risikoen indtil Tilbagelevering, hvor Materiellet er stillet til rådighed for Operatøren, på rette sted og tidspunkt. Såfremt der benyttes lods, overgår risikoen til Operatøren, når lodsen har stillet Materiellet til rådighed for Operatøren, på rette sted og tidspunkt. Operatøren bærer dog ansvaret, såfremt der handles imod lodsens anvisninger. Stiller DSB Materiellet til rådighed tidligere end aftalt, overgår risikoen først, når det aftalte tidspunkt for Tilbagelevering indtræffer eller når Operatøren eller dennes underleverandør tager kontrol over materiellet.

## Operatøren skal holde Materiellet behørigt forsikret, mens Materiellet er i DSB’s varetægt.

## DSB er forpligtet til at opretholde en almindelig erhvervsansvarsforsikring.

# Operatørens manglende afhentning

## Såfremt Operatøren ikke afhenter Materiellet indenfor tre (3) timer fra det aftalte tidspunkt for Tilbagelevering, er DSB, uanset om Materiellet opbevares hos DSB eller hos en af DSB anvist tredjemand, berettiget til kompensation for sporleje. Satser for sporleje fremgår af DSB’s servicefacilitetsbeskrivelse som findes på DSB’s hjemmeside[[3]](#footnote-3). Den på underskriftstidspunktet gældende version vedlægges Aftalen som **Bilag 4**.

## Selvom Operatøren ikke afhenter Materiellet på tidspunktet for Tilbagelevering, overgår ansvar og risiko til Operatøren.

# Renovering og nedbrud

## DSB forbeholder sig ret til at gennemføre renovering af drejebænken, hvilket vil medføre at drejebænken ikke kan anvendes i en periode. DSB vil i videst muligt omfang oplyse Operatøren senest 3 (tre) måneder før opstart af renovering. I sådanne tilfælde vil DSB sammen med Operatøren udarbejde en plan for afdrejningen af Materiellet.

## Såfremt drejebænken er ude af drift som følge af pludseligt opstået maskinelt nedbrud, strømsvigt mv., og dette medfører at tidspunktet for Tilbagelevering må udskydes, vil DSB uden ugrundet ophold give meddelelse herom til Operatøren. I tilfælde af at tidspunktet for Tilbagelevering er blevet udskudt fordi drejebænken har været ude af drift, kan DSB først opkræve sporleje i anledning af Operatørens manglende afhentning 6 timer efter det nye tidspunkt for Tilbagelevering.

# Prisforhold og betalingsbetingelser

## Prisen

### Benyttelsespris (pr. påbegyndt håndværkertime) og materialetillæg varierer fra værksted til værksted. Der henvises til DSB’s servicefacilitetsbeskrivelse3. Den på underskriftstidspunktet gældende version vedlægges Aftalen som Bilag 4.

### Prisen for Ydelserne beregnes som medgået tid til afdrejning af hjul inkl. forberedelse og afslutning plus medgået tid til rangering ind og ud multipliceret med benyttelsesprisen. Dette gælder såvel løse som monterede aksler, dog tillægges der ikke rangering for løse aksler.

### Priser reguleres en gang årligt af DSB.

## Betalingsbetingelser

### Forfaldsdagen for en faktura udstedt af DSB er løbende måned plus ti (10) kalenderdage fra fakturadato.

### Ved forsinket betaling pålægges morarenter i overensstemmelse med rentelovens bestemmelser.

# Mangler og reklamation

## Der foreligger en mangel hvis Ydelsen ikke er i overensstemmelse med det i Aftalen beskrevne.

## DSB’s er alene ansvarlig for mangler ved Ydelsen der skyldes DSB’s forhold. DSB er ikke ansvarlig for mangler ved Ydelsen, der skyldes Operatørens eller tredjemands mangelfulde vedligeholdelse eller reparation af Materiellet. DSB er heller ikke ansvarlig for følgerne af normal slitage og ælde. DSB er desuden ikke ansvarlig for skader, der er forårsaget af materiale, som er tilvejebragt af Operatøren eller af tredjemand på vegne af Operatøren, eller af konstruktioner, der er foreskrevet eller specificeret af Operatøren eller af tredjemand på vegne af Operatøren.

## Reklamationsretten gælder i en periode på 6 (seks) måneder regnet fra underskrift på **Bilag A** (”Reklamationsperioden”). Princippet i købelovens § 54 er således fraveget. Hvis Operatøren ønsker at reklamere, skal dette ske uden ugrundet ophold og Operatøren skal kunne dokumentere at fejlen skyldes DSB’s forhold.

## I Reklamationsperioden er DSB forpligtet til at afhjælpe mangler ved Ydelsen, jf. punkt 10.2. Afhjælpning foretages ved reparation og/eller udskiftning efter DSB’s skøn, så Ydelsen lever op til det aftalte.

## Reklamation skal ske straks efter, at Operatøren har eller burde have opdaget manglen. Reklamationen skal være skriftlig og skal indeholde en detaljeret beskrivelse af manglen, herunder omfanget og karakteren af denne. Såfremt Operatøren ikke reklamerer i overensstemmelse med det ovenfor anførte, fortaber Operatøren sin ret til at kræve manglen afhjulpet af DSB.

## Efter modtagelse af rettidig reklamation fra Operatøren, skal DSB foranledige manglen afhjulpet inden for rimelig tid.

## Såfremt Operatøren har reklameret over en mangel og det viser sig, at der ikke foreligger en mangel som DSB bærer ansvaret for, jf. punkt 10.2, har DSB ret til kompensation for det arbejde og de omkostninger, som den uretmæssige reklamation har påført DSB.

## I forbindelse med afhjælpning er Operatøren forpligtet til, for egen regning og risiko, at levere og afhente Materiellet på det af DSB angivne tidspunkt og sted. I øvrigt foregår afhjælpning som enhver anden Ydelse i forhold til bestilling, ansvar mv.

# Overvågning og inspektion

## Operatøren har ved forudgående skriftligt varsel ret til at foretage inspektioner hos DSB med henblik på at overvåge sikkerhedsniveauet[[4]](#footnote-4) for Ydelserne.

## DSB er ECM-certificeret[[5]](#footnote-5) i medfør EU-forordning 2019/779 af 16. maj 2019.

# Erstatningsansvar

## Erstatning opgøres efter dansk rets almindelige regler.

## Operatøren kan alene modregne et eventuelt krav mod DSB, såfremt DSB skriftligt har anerkendt et sådant krav.

# Ophævelse

## En Part kan med øjeblikkeligt varsel ophæve Aftalen, såfremt den anden Part væsentligt misligholder Aftalen.

## Væsentlig misligholdelse foreligger altid i, men ikke begrænset til, følgende tilfælde:

### Hvis Operatøren indstiller driften af sin virksomhed eller en væsentlig del heraf;

### Ved Operatørens forsinkede betaling, jf. pkt. 9.2.

## Ved ophævelse af Aftalen er DSB berettiget til straks at kræve betaling for samtlige udestående fakturaer hos Operatøren, uanset om disse er forfaldne.

# Fortrolighed

## Parterne og deres ansatte er forpligtet til at hemmeligholde alle oplysninger og tilegnet viden om den anden Part eller andre forhold, herunder Aftalens indhold, som Parterne måtte blive bekendt med i forbindelse med Aftalen. Parternes tavshedspligt er ubegrænset i tid.

## Uanset det i punkt 14.1 anførte, er en Part berettiget til at videregive oplysninger, der ellers er fortrolige, hvis og i det omfang:

### videregivelsen er påkrævet i henhold til lovgivningen eller en afgørelse truffet af en domstol eller en offentlig myndighed, herunder Transportministeriet, Trafikstyrelsen, Banedanmark og de danske konkurrencemyndigheder,

### Parten skønner det nødvendigt og hensigtsmæssigt, at Parten videregiver oplysningerne til sine rådgivere, under forudsætning af, at de pågældende rådgivere er eller bliver pålagt en tilsvarende fortrolighedsforpligtelse,

### Oplysningerne er offentligt tilgængelige eller retmæssigt modtaget af tredjemand.

## En Parts videregivelse af oplysninger udover de i punkt 14.2 opregnede situationer kræver den andens Parts forudgående skriftlige samtykke.

# Kontaktpersoner og meddelelser

## Enhver meddelelse til henholdsvis DSB og Operatøren vedrørende Aftalen skal sendes som følger:

## **For DSB**:

## DSB Planlægning

## [planldsbvedligehold@dsb.dk](mailto:planldsbvedligehold@dsb.dk)

## **For Operatøren**:

## Kontaktperson: [navn]

## Mobil: +45 XXXX XXXX

## Email: XXX@xx.dk

### Medmindre andet aftales, sender DSB dokumentation vedr. den/de udførte Ydelse(r) til ovenstående mailadresse.

# Ændring af Aftalen

## Ændringer af eller afvigelser fra Aftalens bestemmelser er alene gyldige, såfremt disse er skriftlige og underskrevet af Parterne. Tillæg nummereres fortløbende.

# Force Majeure

## Parterne er ikke erstatningsansvarlige for så vidt angår forhold, der ligger udenfor en Parts kontrol, og som Parten ikke ved Aftalens indgåelse burde have taget i betragtning og ej heller burde have undgået eller overvundet.

## Forhold hos en underleverandør anses for force majeure, såfremt der for underleverandøren foreligger en hindring, der er omfattet af punkt 17.1.

## Force Majeure kan højst gøres gældende med det antal dage, som force majeure-situationen varer.

## Force majeure kan kun påberåbes, såfremt den Part der er hindret i at udføre sine forpligtelser i medfør af Aftalen grundet force majeure-situationen, har givet skriftlig meddelelse til den anden Part, snarest muligt efter at force majeure-situationen er indtrådt.

# Overdragelse af rettigheder

## En Part er ikke berettiget til, uden forudgående skriftligt samtykke fra den anden Part, helt eller delvist at overdrage sine rettigheder eller forpligtelser i henhold til Aftalen til tredjemand. En Part kan ikke nægte samtykke uden saglig begrundelse.

## DSB’s anvendelse af underleverandør betragtes ikke som overdragelse under Aftalen.

## Uanset bestemmelsen i punkt 18.1 er DSB berettiget til at overdrage dele eller alle sine rettigheder og forpligtelser i henhold til Aftalen til et eller flere koncernforbundne selskaber.

# Gyldighed

## Såfremt en eller flere bestemmelser i Aftalen bliver kendt ugyldige, ulovlige eller ikke kan håndhæves, har det ingen virkning for gyldigheden, lovligheden eller muligheden for at håndhæve de øvrige bestemmelser heri. Såfremt en bestemmelse erklæres ugyldig, ulovlig eller ikke mulig at håndhæve skal bestemmelsen så vidt muligt erstattes af en gyldig og lovlig bestemmelse, der ligger så tæt op ad intentionerne i den oprindelige bestemmelse som muligt, og som kan håndhæves.

# Tvister og lovvalg

## Såfremt der opstår en uoverensstemmelse mellem Parterne i forbindelse med nærværende Aftale, skal Parterne med en positiv, samarbejdende og ansvarlig holdning søge at indlede forhandlinger med henblik på at løse tvisten.

## Om nødvendigt skal forhandlingerne efter drøftelse mellem Parterne søges løftet op på højt plan i Parternes organisationer.

## Såfremt Parterne ikke kan nå opnå enighed efter forhandling, er hver Part berettiget til at kræve uoverensstemmelsen afgjort ved Københavns Byret som første instans.

## Aftalen er underlagt og skal fortolkes i henhold til dansk ret, dog med undtagelse af de danske lovvalgsregler. Den internationale købelov (CISG) finder ikke anvendelse.

# Underskrifter

## Aftalen med bilag er underskrevet i 2 enslydende eksemplarer, der hver udgør en original. Hver af Parterne har modtaget et eksemplar heraf.

|  |  |
| --- | --- |
| For DSB, dato \_\_\_\_\_: | For Operatøren, dato \_\_\_\_\_: |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Carsten Dam Sønderbo-Jacobsen  Underdirektør, Driftsværksteder | [Navn]  [Titel] |
|  |  |
| For DSB, dato \_\_\_\_\_: | For Operatøren, dato \_\_\_\_\_: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [Navn]  [Titel] | [Navn]  [Titel] |

1. <https://www.dsb.dk/om-dsb/virksomheden/rapporter-og-regnskab/servicefaciliteter/> [↑](#footnote-ref-1)
2. = Alle hverdage inklusive 1. maj, undtagen officielle danske helligdage samt 1. januar [↑](#footnote-ref-2)
3. <https://www.dsb.dk/om-dsb/virksomheden/rapporter-og-regnskab/servicefaciliteter/> [↑](#footnote-ref-3)
4. I henhold til EU-forordning 2018/762, Bilag I, punkt 5.3.3, litra a og b. [↑](#footnote-ref-4)
5. Entity in Charge of Maintenance / Enhed med ansvar for vedligeholdelse [↑](#footnote-ref-5)